CELEX: 32007D0066
Language: bg
Date: 2006-12-18 00:00:00
Title: Решение 2007/66/ЕО на Комисията от 18 декември 2006 година

03/ 81
            
            
               BG
            
            
               Официален вестник на Европейския съюз
            
            
               338
            
         32007D0066
   
               L 032/161
            
            
               ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
            
            
               
            
         
      РЕШЕНИЕ НА КОМИСИЯТА
   
   от 18 декември 2006 година
   относно организирането на временен експеримент съгласно Директива 66/401/ЕИО на Съвета във връзка с увеличаване максималното тегло на партидите на някои семена от фуражни култури
   (нотифицирано под номер С(2006) 6572)
   (текст от значение за ЕИП)
   (2007/66/ЕО)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Директива 66/401/ЕИО на Съвета от 14 юни 1966 г. относно търговията със семена от фуражни култури (1), и по-специално член 13а от нея,
   като има предвид, че:
   
               (1)
            
            
               Директива 66/401/ЕИО определя максималното тегло на партидите от семена за посев, за да се избегне различието при пробите на семената за посев.
            
         
               (2)
            
            
               Развитието на производствените практики и търговията със семена за посев, по-специално увеличаването на площите на културите, както и методите за транспортирането на семената, включително транспортирането им в насипано състояние, сочи, че е желателно да се увеличи максималното тегло на партидите на зърнените култури.
            
         
               (3)
            
            
               Съгласно Решение 2002/454/ЕО (2) на Комисията бе организиран временен експеримент в съответствие с Директива 66/401/ЕИО на Съвета за увеличаване на максималното тегло на партидите на някои семена от фуражни култури и експериментът трябваше да приключи на 1 юни 2003 г. Нито едно предприятие за семена обаче не участва в есперимента, тъй като посоченото решение налагаше осъществяването на тест за различие за всяка партида семена, която участва в експеримента, а това водеше до допълнителни завишени разходи.
            
         
               (4)
            
            
               Сегашната международна практика, а именно техническият протокол на ISTA (Международната асоциация за изпитване на семена/ISF (Международна федерация по семената), одобрен на 10 февруари 2006 г. от изпълнителния комитет на ISTA, приет впоследствие от Съвета на ОИСР (Организацията за икономическо сътрудничество и развитие) на 24 май 2006 г., разрешава процедури, които позволяват да бъде увеличено максималното тегло на партидите на зърнени култури.
            
         
               (5)
            
            
               За да бъдат тествани в практиката условията, при които заводите са в състояние да произвеждат на едро партиди от достатъчно хомогенни семена, се налага да се организира временен експеримент с цел увеличаване на максималното тегло на партидите зърнени култури.
            
         
               (6)
            
            
               Мерките предвидени в настоящото решение, са в съответствие със становището на Постоянния комитет по семена и посадъчен материал за земеделие, градинарство и горско стопанство,
            
         ПРИЕ НАСТОЯЩОТО РЕШЕНИЕ:
   Член 1
   1.   Чрез дерогация от член 7, параграф 2 и от приложение III към Директива 66/401/ЕИО за държавите-членки, които участват във временния експеримент и за семената от видовете, изброени в колона 1 от приложение III към въпросната директива, под рубрика „ЗЪРНЕНИ КУЛТУРИ“, максималното тегло на партида е 25 тона.
   2.   За държавите-членки, които участват във временния експеримент, условията, установени в приложението към настоящото решение, се прилагат в допълнение към предвидените в Директива 66/401/ЕИО.
   3.   Държавите-членки, които участват в експеримента, информират за това Комисията. Те могат да преустановят участието си във всеки момент, като информират за това си решение Комисията.
   Член 2
   Най-късно до 31 март на всяка година държавите-членки представят на Комисията и на другите държави-членки доклад за резултатите от експеримента за предходната година.
   Член 3
   Временният експеримент започва от 1 януари 2007 г. и приключва на 30 юни 2012 г.
   Член 4
   Адресати на настоящото решение са държавите членки.
   
      Съставено в Брюксел на 18 декември 2006 година.
      
         
            За Комисията
         
         Markos KYPRIANOU
         
         
            Член на Комисията
         
      
   
   
      (1)  ОВ L 125, 11.7.1966 г., стр. 2298/66. Директива, последно изменена с Директива 2004/117/ЕО (ОВ L 14, 18.1.2005 г., стр. 18).
   
      (2)  ОВ L 155, 14.6.2002 г., стр. 57.
   ПРИЛОЖЕНИЕ
   Условия, посочени в член 1:
   
               а)
            
            
               при дерогация от максималния размер на партидите от зърнени култури размерът на партидите на фуражните култури, установен в рамките на експеримента на ISTA/ISF (1) (Международна асоциация за изпитване на семена/Международна федерация по семената), приет от Съвета на ОИСР на 24 май 2006 г., следва да бъде спазван;
            
         
               б)
            
            
               производителите на семена следва да бъдат официално лицензирани от сертифиращия орган;
            
         
               в)
            
            
               официалният етикет, предложен с Директива 66/401/ЕИО, следва да съдържа номера на настоящото решение след думите „правила и норми на ЕС“;
            
         
               г)
            
            
               представените образци за общностни сравнителни проби от държава-членка, която участва във временния експеримент, се вземат от официално удостоверени семена в рамките на въпросния експеримент; и
            
         
               д)
            
            
               сертифициращият орган следи за експеримента и, по целесъобразност, контролира до 5 % от тестовете за различност.
            
         
      (1)  http://www.seedtest.org/en/content - 1 - 1039.html